Adiantum capillus-veneris
Adiantum capillus-veneris hè una pianta chì face parte di a famiglia di e Pteridaceae.

Descrizzione
'Ssa filetta pussede un rizomu pasciulante da induve partenu fini piccioli lampanti, di culore brunu bughju. E fronde sò dillicate. Hè tisgia è à forma di sparaventulu. A so orlatura hè rigularmente merlata.

Ripartizione
Si scontra in Europa, Asia, Africa, America è Oceania. 

'Ssa filetta cusmopolita hè termofila. Hè una pianta appartinendu à a flora sottumediterrania.

Adiantum capillus-veneris cresce longu à e parete adumbrate è umite. 

In Europa, hè cunsiderata cum'è caratteristica di l'assuciazione vegetale Adiantetalia (scugliere cuntinentale umite mediterranie).

Adiantum capillus-veneris hè prisente in Corsica.

Riferimenti
 Jeanmonod D. & Gamisans J. (2013) Flora Corsica (2 ed), Edisud.

Note 

Pteridaceae
Flora di Corsica